CELEX: C2006/224/08
Language: sk
Date: 2006-09-16 00:00:00
Title: Vec C-339/04: Rozsudok Súdneho dvora (tretia komora) z  18. júla 2006 (návrh na začatie prejudiciálneho konania, ktorý podal Consiglio di Stato – Taliansko) – Nuova società di telecomunicazioni SpA/Ministero delle Comunicazioni, ENI SpA (Telekomunikačné služby — Smernica 97/13/ES — Poplatky a úhrady uplatniteľné na individuálne licencie)

16.9.2006   
            
            
               SK
            
            
               Úradný vestník Európskej únie
            
            
               C 224/5
            
         Rozsudok Súdneho dvora (tretia komora) z 18. júla 2006 (návrh na začatie prejudiciálneho konania, ktorý podal Consiglio di Stato – Taliansko) – Nuova società di telecomunicazioni SpA/Ministero delle Comunicazioni, ENI SpA
   (Vec C-339/04) (1)
   
   (Telekomunikačné služby - Smernica 97/13/ES - Poplatky a úhrady uplatniteľné na individuálne licencie)
   (2006/C 224/08)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Consiglio di Stato
   Účastníci konania pred vnútroštátnym súdom
   
      Žalobkyňa: Nuova società di telecomunicazioni SpA
   
      Žalovaní: Ministero delle Comunicazioni, ENI SpA
   Predmet veci
   Návrh na začatie prejudiciálneho konania – Consiglio di Stato – Výklad článkov 6 a 11 smernice Rady a Európskeho parlamentu 97/13/ES z 10. apríla 1997, ktorým sa upravuje spoločný rámec pre všeobecné a individuálne licencie v oblasti telekomunikačných služieb [neoficiálny preklad] (Ú. v. ES L 117, s. 15) – Súlad ustanovenia vnútroštátneho predpisu, ktorým sa ukladá spoločnosti s výkonom služieb vo verejnom záujme, ktoré vytvorili telekomunikačnú sieť, aby vytvorili oddelenú spoločnosť, pokiaľ ide o všetky činnosti v oblasti telekomunikácií
   Výrok rozsudku
   Článku 11 smernice Európskeho Parlamentu a Rady 97/13/ES z 10. apríla 1997, ktorou sa upravuje spoločný rámec pre všeobecné povolenia a individuálne licencie v oblasti telekomunikačných služieb, odporuje vnútroštátna právna úprava, o akú ide v prípade vo veci samej, ktorá ukladá majiteľovi individuálnej licencie na poskytovanie verejnej telekomunikačnej siete, za ktorú zaplatil poplatok stanovený v tomto článku, aby zaplatil dodatočný poplatok za súkromné používanie uvedenej siete vypočítaný podľa kritérií, ktoré nezodpovedajú kritériám stanoveným v uvedenom článku.
   
      (1)  Ú. v. EÚ C 251, 9.10.2004.